צבי פולג

מפקד [[חטיבת גולני צבי פולג, בתדריך לשר הביטחון יצחק רבין, ראש המטה הכללי משה לוי, אלוף פיקוד הצפון אורי אור, מפקד עוצבת הגליל ארווין לביא ואחרים, לבנון, 1985–1986]]
צבי פולג (פרקש) (נולד ב-24 באפריל 1948) הוא ראש עיריית נתניה השביעי, שכיהן בשנים 1993–1998, מטעם מפלגת העבודה. שימש גם כמפקד חטיבת גולני, אוגדת עזה ותת-אלוף במילואים. מכהן כדירקטור במספר חברות וגופים ציבוריים.

==ביוגרפיה==
=== ראשית חייו ושירות בצה"ל ===
צבי פולג נולד בטרנסילבניה ברומניה ב-1948 בשם צבי פרקש ועלה לישראל בשנת 1962 עם אמו ואחיו<ref></ref>. אביו ברוך נפטר עוד בהיות צבי נער לפני הגיעו לישראל. בישראל, התחנך במוסד עליית הנוער כפר אברהם בפתח תקווה. בשנת 1966 התגייס לצה"ל ושובץ בחטיבת גולני. בגולני עבר מסלול הכשרה כלוחם, קורס מ"כים חי"ר וקורס קציני חי"ר. בשנת 1967 שימש כמפקד מחלקה בגדוד 12 והשתתף במלחמת ששת הימים, לאחר מכן שימש כסמ"פ וכמפקד פלוגה בגדוד 12. בהמשך כמפקד פלוגה ב-בה"ד 1, שימש כסמג"ד גדוד 51 והשתתף במספר סבבים במלחמת ההתשה במוצבים טמפו והמזח. במלחמת יום הכיפורים נפצע בקרבות הבלימה ברמת הגולן, בשנים 1976–1977 שימש כמפקד גדוד 12. פולג השתתף במבצע ליטני והיה סמח"ט 55 ואז עבר גם קורס צניחה. במלחמת שלום הגליל לחם כמפקד חטיבת כרמלי. בין היתר הוא פיקד על כיבוש מחנה הפליטים עין אל-חילווה ביוני 1982. לאחר המלחמה שימש כקצין האג"ם של פיקוד הצפון. בתפקידו הבא היה פולג מפקד חטיבת גולני. פולג היה ידוע כמפקד נעים הליכות אך קפדן. בהיותו מח״ט גולני, הדיח את גדי איזנקוט, מפקד פלוגה בחטיבה ולימים ראש המטה הכללי, לאחר שהאחרון סירב להחזיר את חייליו מחופשה כדי להשתתף באירוע מבצעי חטיבתי. שנים לאחר מכן, איזנקוט סיפר על הלקח האישי שלו ועל כך שאילו היה הוא המח״ט, היה נוהג באותה צורה. בשנת 1988 הועלה לדרגת תא"ל ופיקד על אוגדת עזה במהלך האינתיפאדה הראשונה<ref></ref><ref></ref>, ולאחר מכן כראש מטה פיקוד הצפון בתקופת מלחמת המפרץ. בשנת 1992 פרש מצה"ל.

=== עיריית נתניה ===
לאחר פרישתו מצה"ל, כיהן צבי פולג כמנכ"ל עיריית נתניה, העיר בה התגורר מרבית שנות חייו. בשנת 1993 נבחר לראשות עיריית נתניה מטעם מפלגת העבודה. בתקופת כהונתו חל מהפך בתחום החינוך בעיר עם המעבר לשיטת חטיבות הביניים והקמתן של שלוש מכללות חדשות בנתניה – המכללה האקדמית נתניה, מכללת אורט הרמלין, ולסלי קולג לאמנויות ובתי ספר רבים, במסגרת הרפורמה בחינוך שהוביל שר החינוך אמנון רובינשטיין<ref></ref>. בעת כהונתו אושרו תוכניות הפיתוח של "עיר ימים" בחלקה הדרומי של נתניה ו"קריית השרון" בחלקה המזרחי . הונחו תשתיות פיתוח נרחבות גשרים ונקזים, תוך כדי קליטה של עשרות אלפי עולים חדשים מברית המועצות לשעבר ומאתיופיה. באותן שנים פותח, קודם ומותג אזור התעשייה הדרומי של נתניה – "קריית ספיר", חברות הדלק הגדולות פז דלק וסונול העבירו אליו את מרכזי הפעילות שלהן וחברות הייטק רבות התחילו לפעול בו לראשונה. בעת כהונתו מוחשבה כל פעילותה של עיריית נתניה. פולג פרש מתפקידו בשנת 1998, כחצי שנה לפני סיום הקדנציה, ומאז עובד כמנהל מפעל תעשייתי במגזר הפרטי, חבר בהנהלת המחוז הצפוני בהתאחדות התעשיינים.

=== 1998 - הווה ===
מנכ"ל תעשיות ח-ן מקבוצת תעבורה עד פרישתו ב - 2015 שם עסק בין היתר בייצור אמצעים להשמדת מנהרות<ref></ref>. פולג משמש כיושב ראש ודירקטור במספר חברות מ"קבוצת איי די בי" ו"תעבורה". במקביל, ממלא שורה של תפקידים ציבוריים בעמותות ידידי חטיבות "גולני" ו"כרמלי", בעמותה הציבורית של להקת המחול "בת שבע", בהנהלת מחוז הצפון של התאחדות התעשיינים, בעמותת "צהלה" לטיפול בנוער שוליים, במכללה האקדמית נתניה וכפרשן לענייני ביטחון בכתבות, מחקרים, ספרים<ref></ref> <ref></ref><ref></ref>ובתקשורת האלקטרונית.

לפולג תואר ראשון במנהל ציבורי מאוניברסיטת חיפה ותואר מוסמך מהמכללה הצבאית אקול מיליטר בפריז, צרפת. נשוי לטלי מאז 1971, ואב לשלושה. 

== קישורים חיצוניים ==
* [https://web.archive.org/web/20131005111943/http://www.golani.co.il/show_item.asp?itemId=2779&levelId=60691&itemType=3&prm=t=5 תא"ל (מיל.) פולג (פרקש) צבי (1984-1986)], מתוך אתר חטיבת גולני
* [https://web.archive.org/web/20131021092700/http://www.netanya.ac.il/AboutUs/WhoWeAre/Dev/Honorarydegrees/Pages/ZviPoleg.aspx צבי פולג, מאמר לציון קבלת תואר "נאמן המכללה האקדמית נתניה"]
* [http://www.netanya.muni.il/?CategoryID=219&ArticleID=253 צבי פולג], באתר עיריית נתניה
* [https://www.youtube.com/watch?v=NAUmKJD9Sao אפרכסת: אמיר אורן מארח את צבי פולג]
* [http://www.youtube.com/watch?v=pw0WyPkwBc8 צבי פולג בדיון על השלכות האביב הערבי]
* 
* [http://carmeli.org.il/1st-lebanon-war-part1/ חטיבת כרמלי במלחמת לבנון הראשונה]
* [https://www.youtube.com/watch?v=UL0xW2SYpb8 צבי פולג, נאום המח״ט בכנס גולני 1984 - ארכיון צה"ל ומעהב"ט]
* [https://www.ravdori.co.il/stories/משפחת-פולג-צבי-פולג-ראש-העיר-של-נתניה משפחת פולג – צבי פולג ראש העיר של נתניה], באתר הקשר הרב דורי, 14 באוגוסט 2016

==הערות שוליים==

קטגוריה:תתי-אלופים בצה"ל
קטגוריה:ראשי עיריית נתניה
קטגוריה:מפקדי בא"פ אליקים
קטגוריה:מפקדי גדודים בחטיבת גולני
קטגוריה:מפקדי חטיבת גולני
קטגוריה:ראשי מטה פיקוד הצפון
קטגוריה:מפקדי אוגדת עזה
קטגוריה:מנכ"לי רשויות מקומיות
קטגוריה:מנכ"לי עיריית נתניה
קטגוריה:ראשי רשויות מקומיות מטעם העבודה
קטגוריה:ישראלים ילידי רומניה
קטגוריה:תעשיינים
קטגוריה:טרנסילבניה
קטגוריה:ישראלים שנולדו ב-1948
קטגוריה:אמי"ת
קטגוריה:מפקדי חטיבת כרמלי
קטגוריה:קציני צה"ל בכירים בראשות רשויות מקומיות בישראל
קטגוריה:קציני צה"ל בוגרי בית הספר הגבוה למלחמה בפריז
קטגוריה:מפקדי מחלקות במלחמת ששת הימים
קטגוריה:חיילי חיל הרגלים במלחמת ששת הימים
קטגוריה:חיילי צה"ל במלחמת יום הכיפורים
קטגוריה:מפקדי חטיבות במלחמת לבנון הראשונה
קטגוריה:קציני צה"ל בכירים בפוליטיקה הישראלית
קטגוריה:חיילי צה"ל במלחמת ההתשה
קטגוריה:חיילי חיל הרגלים במלחמת לבנון הראשונה
קטגוריה:אנשי הדור השני לשואה
קטגוריה:בוגרי אוניברסיטת חיפה